**Ministru kabineta noteikumu projekta** **„Grozījums Ministru kabineta 2013.gada 4.jūnija noteikumos Nr.299 “Noteikumi par iepirkuma procedūru un tās piemērošanas kārtību pasūtītāja finansētiem projektiem”” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Ministru prezidenta 2015.gada 9.janvāra rezolūcija Nr.1.1.1/3, ar kuru tika uzdots izvērtēt iespēju mazināt administratīvo slogu Eiropas Savienības fondu 2014.–2020.gada plānošanas perioda finansējuma saņēmējiem, kuriem ir pienākums veikt iepirkuma procedūru atbilstoši Ministru kabineta 2013.gada 4.jūnija noteikumiem Nr.299 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr.299). | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | MK noteikumu Nr.299 13.punkts nosaka, ka finansējuma saņēmējs un piegādātājs atrodas interešu konfliktā, ja finansējuma saņēmējs, tā dalībnieks (akcionārs), biedrs, padomes vai valdes loceklis, jebkuras minētās personas radinieks līdz otrajai radniecības pakāpei, laulātais vai svainis līdz pirmajai svainības pakāpei vai finansējuma saņēmēja prokūrists vai komercpilnvarnieks ir:   1. piegādātājs vai piegādātāja apakšuzņēmējs; 2. piegādātāja vai tā apakšuzņēmēja dalībnieks (akcionārs), biedrs, padomes vai valdes loceklis, prokūrists vai komercpilnvarnieks.   Vienlaikus MK noteikumu Nr.299 14.punktā ir ietverti atsevišķi izņēmumi no interešu konflikta, piemēram, ka finansējuma saņēmējs un piegādātājs neatrodas interešu konfliktā, ja finansējuma saņēmēja biedru skaits ir vismaz 10, ja finansējuma saņēmējs ir kooperatīvā sabiedrība vai biedrība.  MK noteikumos Nr.299 būtu nepieciešams paredzēt, ka par interešu konfliktu netiek uzskatīts arī gadījums, kad piegādes, pakalpojuma vai būvdarbu līgums tiek slēgts starp kooperatīvo sabiedrību vai biedrību un tās biedru, padomes vai valdes locekli, jo Kooperatīvo sabiedrību likuma 21.panta otrajā daļa noteikts, ka kooperatīvā sabiedrība savos statūtos var iekļaut biedra pienākumu izmantot pirmām kārtām kooperatīvās sabiedrības biedriem sniedzamos pakalpojumus. | |
| 3. | Projekta izstrādē iesaistītās institūcijas | | Zemkopības ministrija, Finanšu ministrija un Lauksaimniecības kooperatīvu asociācija | |
| 4. | Cita informācija | | Nav | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Biedrību un kooperatīvo sabiedrību biedri | |
| 2. | | Tiesiskā regulējuma ietekme uz tautsaimniecību un administratīvo slogu | | MK noteikumos Nr.299 izdarītais grozījums ļaus samazināt administratīvo slogu kooperatīvo sabiedrību biedriem, jo tie turpmāk netiks pakļauti nesamērīgiem līguma slēgšanas ierobežojumiem. | |
| 3. | | Administratīvo izmaksu monetārs novērtējums | | Papildu administratīvais slogs netiks uzlikts, un administratīvās izmaksas neradīsies. | |
| 4. | | Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ierosinātais grozījums ir apspriesti ar Latvijas Lauksaimniecības kooperatīvu asociāciju, kuras biedri ir noteikumos ietvertā regulējuma mērķgrupa. |
| 2. | Sabiedrības līdzdalība projekta izstrādē | Projekta izstrādē ir iesaistīta Latvijas Lauksaimniecības kooperatīvu asociācija. |
| 3. | Sabiedrības līdzdalības rezultāti | Latvijas Lauksaimniecības kooperatīvu asociācijas izteiktie priekšlikumi ir ņemti vērā, sagatavojot noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

*Anotācijas III, IV un V sadaļa –  projekts šo jomu neskar.*

Zemkopības ministrs J.Dūklavs

14.12.2015. 16:25

508

R.Zapereckis

67027301, Ritvars.Zapereckis@zm.gov.lv